**Ministru kabineta instrukcijas projekta „Par Ministru kabineta 2014.gada 25.marta instrukcijas Nr.2 “Kārtība, kādā Latvijas Republikas valsts amatpersonas, augstākās ārvalstu amatpersonas un pavadošos delegācijas locekļus atbrīvo no lidostas drošības pārbaudēm” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2010. gada 27. aprīļa noteikumu Nr.397 “Noteikumi par Valsts Civilās aviācijas drošības programmu” 3.18. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vairākos Eiropas Savienības tiesību aktos, piemēram, Eiropas Parlamenta un Padomes 2008.gada 11.marta Regulā (EK) Nr.300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002, (turpmāk – Regula Nr.300/2008), Komisijas 2015.gada 5.novembra Īstenošanas Regulā (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – Regula Nr.2015/1998) ir noteikts, kādas aviācijas drošības prasības ir jāievēro civilās aviācijas lidlaukos (prasības attiecas uz tiem civilās aviācijas lidlaukiem, kas ir sertificēti saskaņā ar Ministru kabineta 2006.gada 1.augusta noteikumiem Nr.635 “Noteikumi par civilās aviācijas lidlauku izveidošanu, sertifikāciju un ekspluatāciju”). Regulas Nr.2015/1998 pielikuma 1.3.2.1., 1.4.4.1., 4.1.1.7., 4.1.2.10. un 5.1.5.apakšpunkts nosaka gadījumus, kad pilnvarotā iestāde, pamatojoties uz objektīviem iemesliem var piemērot alternatīvus drošības pasākumus nodrošinot atbilstošu drošības līmeni. Komisijas 2009.gada 18.decembra Regula (ES) Nr.1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus, nosaka, ka dalībvalstis var atkāpties no Regulā Nr.300/2008 noteiktajiem kopējiem pamatstandartiem aviācijas drošības jomā un pieņemt alternatīvus drošības pasākumus, kas sniedz atbilstošu drošības līmeni attiecībā uz lidojumiem valsts un militāros nolūkos un uz citiem lidojumiem.Tas nozīmē, ka gaisa kuģu atsevišķu kategoriju pasažieriem un to pavadošajām personām var tik piemēroti alternatīvie drošības pasākumi, proti, atbrīvojumi no piekļuves kontroles, atbrīvojumi no drošības pārbaudes vai īpašās drošības pārbaudes.Minētās Eiropas Savienības tiesību aktu prasības iestrādātas vairākos normatīvajos aktos. Ministru kabineta 2014.gada 25.marta instrukcija Nr.2 “Kārtība, kādā Latvijas Republikas valsts amatpersonas, augstākās ārvalstu amatpersonas un pavadošos delegācijas locekļus atbrīvo no lidostas drošības pārbaudēm” (turpmāk – Instrukcija Nr.2) noteic, kādas personu kategorijas (Latvijas Republikas valsts amatpersonas, augstākās ārvalstu amatpersonas un pavadošie delegācijas locekļi) tiek atbrīvotas no lidostas drošības pārbaudēm, kā arī kārtību, kādā šīs personas atbrīvo no lidostas drošības pārbaudēm. Instrukcija Nr.2 attiecas gan uz gaisa pārvadājumiem (regulārajiem komerclidojumiem), gan uz lidojumiem ar valsts gaisa kuģiem.Ar Ministru kabineta 2018.gada 4.decembra noteikumiem Nr.750 “Kārtība, kādā civilās aviācijas lidlauku izmanto militārās aviācijas gaisa kuģi un militārās aviācijas lidlauku – civilās aviācijas gaisa kuģi” noteiktas vienotas civilās un militārās aviācijas lidlauku izmantošanas procedūras Latvijas un ārvalstu (sabiedroto) militārās aviācijas gaisa kuģiem, kā arī procedūras civilās aviācijas gaisa kuģiem militāro lidlauku izmantošanai, t.sk. militārās aviācijas gaisa kuģa personālam, tā bagāžai, militārajai kravai un pavadošajām personām piemērojamie alternatīvie drošības pasākumi (atbrīvojuma no piekļuves kontroles, atbrīvojuma no drošības pārbaudes un īpašās drošības pārbaudes) un to piemērošanas kārtība. Ministru kabineta 2019.gada 17.septembra noteikumi Nr.444 “Kārtība, kādā civilās aviācijas lidlauku izmanto valsts gaisa kuģi” noteic kārtību, kādā gan Latvijas Republikas, gan ārvalstu valsts gaisa kuģi izmanto civilās aviācijas lidlaukus, t.sk. valsts gaisa kuģa pasažieriem, to bagāžai un pavadošajām personām piemērojamos alternatīvos drošības pasākumu (atbrīvojuma no piekļuves kontroles, atbrīvojuma no drošības pārbaudes un īpašās drošības pārbaudes) un to piemērošanas kārtību.Savukārt Ministru kabineta 2020.gada 14.aprīļa noteikumi Nr.211 “Kārtība, kādā noteiktas pasažieru kategorijas atbrīvo no lidostas drošības pārbaudes” (turpmāk – Noteikumi Nr.211) noteic personu kategorijas, kuras atbrīvo no lidostas drošības pārbaudēm, un kārtību, kādā šīs personas (Latvijas Republikas valsts amatpersonas, augstākās ārvalstu amatpersonas, citus delegāciju locekļus un pavadošās personas) atbrīvo no lidostas drošības pārbaudēm. Ievērojot minēto, Noteikumu Nr.211 anotācijas I sadaļas 2.punktu un IV sadaļas 1.punktu, lai novērstu tiesību normu dublēšanos, nepieciešams atzīt par spēku zaudējušu Instrukciju Nr.2.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija  | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Civilās aviācijas lidlauku ekspluatanti, gaisa kuģu ekspluatanti, kuru gaisa kuģi tiek izmantoti valsts augstāko amatpersonu pārvadāšanai, Valsts protokols, valsts prezidenta kanceleja, Saeimas administrācija, Aizsardzības ministrija, ārvalstu vēstniecības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izdarīt grozījumu Ministru kabineta 2010. gada 27. aprīļa noteikumu Nr.397 “Noteikumi par Valsts Civilās aviācijas drošības programmu”, svītrojot 3.18. apakšpunktu, kas nosaka deleģējumu izstrādāt un Ministru kabinetam apstiprināt instrukciju, kurā noteiktas pasažieru kategorijas, ko atbrīvo no lidostas drošības pārbaudes, un kārtību, kādā tās atbrīvo no lidostas drošības pārbaudes.  |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu netiek paplašinātas iestādei normatīvajos aktos noteiktās funkcijas.Projekts neparedz jaunu institūciju izveidi vai esošo institūciju likvidāciju vai reorganizāciju, kā arī projektam nav ietekmes uz esošo institūciju cilvēkresursiem |
| 3. | Cita informācija | Nav. |

Satiksmes ministrs T.Linkaits

Vīza: Valsts sekretāre I.Stepanova

Gertners 67830961

Viesturs.Gertners@caa.gov.lv